Sentenza tal-Qorti Ġenerali (Is-Seba’ Awla) tal-21 ta’ Ġunju 2012 — Spanja vs Il-Kummissjoni
(Kawżi T-264/10 u T-266/10)
“Programm operattiv tal-Fond ta’ Koeżjoni u tal-FEŻR amministrati minn Spanja (Programm operattiv FSE Ġlieda kontra d-diskriminazzjoni
2007-2013) — Talba għal ħlas interim — Deċiżjoni li jiġi interrott it-terminu tal-ħlas minħabba nuqqas sinjifikattiv fil-funzjonament tas-sistemi ta’ ġestjoni u
ta’ kontroll — Rikors għal annullament — Ammissibbiltà — Artikolu 87(2) tar-Regolament (KE) Nru 1083/2006”
1.                     Rikors għal annullament — Atti li jistgħu jiġu kkontestati — Kunċett — Atti li jipproduċu effetti legali vinkolanti — Deċiżjoni
li jiġi interrott it-terminu għall-ħlas ta’ talba għal ħlas interim — Att li jikkostitwixxi l-aħħar stadju ta’ proċedura speċjali
distinta — Inklużjoni (Artikolu 263 TFUE; Regolament tal-Kunsill Nru 1083/2006) (ara l-punti 10-13, 20)
2.                     Koeżjoni ekonomika, soċjali u territorjali — Interventi strutturali — Finanzjament mill-Unjoni — Regolament Nru 1083/2006
— Ħlas interim — Talba għal ħlas li tissodisfa l-kundizzjonijiet imsemmija fl-Artikolu 86 — Terminu ta’ xahrejn sabiex isir
ħlas interim li jibda jiddekorri mir-reġistrazzjoni ta’ tali talba — Interruzzjoni tal-ħlas wara li jiskadi t-terminu — Esklużjoni
(Regolament tal-Kunsill Nru 1083/2006, Artikoli 87(2) u 91(1)) (ara l-punti 33-36)
Suġġett
Rikors ippreżentat kontra d-deċiżjonijiet tal-Kummissjoni tal-10 ta’ Mejju (T-264/10) u tal-11 ta’ Mejju 2010 (T-266/10) li
jinformaw lill-awtoritajiet Spanjoli bl-interruzzjoni tat-terminu għall-ħlas ta’ ċerti talbiet għall-ħlas
interim
mir-Renju ta’ Spanja.
Dispożittiv
1)
Il-Kawżi T-264/10 u T-266/10 huma magħquda għall-finijiet tas-sentenza.
2)
Id-deċiżjonijiet tal-Kummissjoni Ewropea tal-10 u tal-11 ta’ Mejju 2010, li jinformaw lill-awtoritajiet Spanjoli bl-interruzzjoni
tat-terminu għall-ħlas ta’ ċerti talbiet għall-ħlas interim ippreżentati mir-Renju ta’ Spanja, huma annullati.
3)
It-talba biex tiġi rrikonoxxuta l-fondatezza tat-talba għall-ħlas tal-interessi moratorji hija miċħuda.
4)
Ma hemmx lok li tingħata deċiżjoni fuq il-kap tat-talbiet li huwa intiż sabiex il-Qorti Ġenerali tordna miżura ta’ organizzazzjoni
tal-proċedura bbażata fuq l-Artikolu 64 tar-Regoli ta’ Proċedura tagħha.
5)
Il-Kummissjoni hija kkundannata għall-ispejjeż.